VDSS Sklep Psp 121/2020
Sodna praksa Višjega delovnega in socialnega sodišča, 2020-06-17

mag. Lilijana Strban (preds.), Edo Škrabec (poroč.), Nada Perič Vlaj

zavrženje pritožbe - nedovoljena pritožba

Pritožba vložena zoper drugostopenjski sklep ni dovoljena.

Pritožba se zavrne in se potrdi sklep sodišča prve stopnje.

1. Sodišče prve stopnje je z izpodbijanim sklepom zavrglo pritožbo, ki jo je tožnik vložil zoper sklep Višjega delovnega in socialnega sodišča opr. št. Psp 376/2019 z dne 15. 1. 2020.

2. Zoper sklep je pritožbo vložil tožnik. V pritožbi navaja, da sklep izpodbija iz razloga, ker ni bila upoštevana dokumentacija, ki jo je posredoval sodišču v zvezi z izračunom plače za pokojninsko osnovo, vključno s potrdilom o številu zakonito opravljenih nadur. V pritožbi, ki jo je zavrglo sodišče prve stopnje opozarja na napake, ki so bile storjene pri izračunu pokojninske osnove. Dopisovanje s sodiščem se bo nadaljevalo, dokler ne bo sprejeta odločitev, ki bo temeljila na predloženi dokumentaciji.

4. Po preizkusu zadeve pritožbeno sodišče ugotavlja, da je sodišče prve stopnje razčistilo dejstva, bistvena za odločitev v zadevi. Pri tem ni zagrešilo kršitev, na katere pritožbeno sodišče na podlagi drugega odstavka 350. člena Zakona o pravdnem postopku (v nadaljevanju: ZPP)

5. Sodišče prve stopnje je zavrglo tožnikovo pritožbo, ki jo je vložil 28. 2. 2020 zoper sklep pritožbenega sodišča opr. št. Psp 376/2019 z dne 15. 1. 2020. Z navedenim sklepom je pritožbeno sodišče zavrnilo tožnikovo pritožbo in potrdilo sklep sodišča prve stopnje opr. št. VIII Ps 741/2016 z dne 26. 11. 2019, s katerim je zavrglo tožnikovo pritožbo zoper sodno odločbo VIII Ps 741/2016 z dne 31. 8. 2016, saj je navedena sodna odločba že postala pravnomočna. Zoper pravnomočno sodno odločbo pa niso več dovoljena redna pravna sredstva.

6. V pritožbi zoper sklep Psp 376/2019 z dne 15. 1. 2020 tožnik ponovno navaja, da se ne strinja z vsebinsko odločitvijo, ki se nanaša na vprašanje vštevanja opravljenih nadur v pokojninsko osnovo.

7. Kot to pravilno poudarja že sodišče prve stopnje, zoper sklep pritožbenega sodišča ni rednega pravnega sredstva, torej pritožbe. Skladno s prvim odstavkom 363. člena ZPP lahko stranka s pritožbo izpodbija le sklep sodišča prve stopnje. Pritožba vložena zoper drugostopenjski sklep ni dovoljena, zato jo je sodišče prve stopnje, skladno s prvim odstavkom 343. člena ZPP, utemeljeno zavrglo.

8. Glede pritožbenih navedb, ki se nanašajo na priznanje višine pokojnine in pa na upoštevanje plače prejete za delo preko polnega delovnega časa oziroma za nadure, pa pritožbeno sodišče poudarja, da je bila s tem v zvezi že izdana pravnomočna sodna odločba opr. št. VIII Ps 741/2016 z dne 31. 8. 2016. Pritožbeno sodišče je tožniku že v sklepu Psp 376/2019 z dne 15. 1. 2020 pojasnilo, da je zoper pravnomočne sodbe, ob izpolnjevanju zakonsko določenih pogojev, mogoče vložiti le izredna pravna sredstva. Nikakor pa spremembe pravnomočne sodbe ni mogoče doseči z "dopisovanjem s sodiščem", kot to v pritožbi navaja tožnik.

9. Glede na navedeno je pritožbeno sodišče na podlagi 2. točke 365. člena ZPP pritožbo kot neutemeljeno zavrnilo in potrdilo izpodbijani sklep sodišča prve stopnje.

Zakon o pravdnem postopku (1999) - ZPP  - člen 363, 363/1.

*Zadeve, v katerih je sodišče sprejelo vsebinsko enako stališče o procesnih oz. materialnopravnih vprašanjih.